കുട്ടികളോട് ഇപ്പോഴും ശരീരവയവങ്ങളെ കുറിച്ച് സംസാരിക്കാന് മടിക്കുന്ന മാതാപിതാക്കള് നടി സാന്ദ്ര തോമസ് കഴിഞ്ഞ ദിവസം ഉണ്ടായ ഒരു വാര്ത്തയെ അടിസ്ഥാനത്തിലാണ് നടി സാന്ദ്ര തോമസ് വെളിപ്പെടുത്തലുമായി വന്നിരിക്കുന്നത്. താരത്തിന്റെ കുറിപ്പ് ഇങ്ങനെ : പതിനഞ്ചു വയസ്സുള്ള ഒരു വ്യക്തി ആണവന്. ഇന്നത്തെ കാലഘട്ടത്തില് പത്തു വയസ്സിനു താഴെ ഉള്ളവരെ പോലും കുട്ടിയായി കണക്കാകാന് പ്രയാസമാണ്.കഴിഞ്ഞ ദിവസം ഒരു പോലീസ് ഉദ്യോഗസ്ഥനുമായി സംസാരിച്ചപ്പോള് തികച്ചും ഞെട്ടിക്കുന്ന രീതിയിലാണ് നമ്മുടെ മക്കള് വളര്ന്നു വരുന്നതെന്ന് മനസിലായി. എറണാകുളത്തെ 3 പ്രമുഖ സ്കൂളുകളിലെ കുട്ടികള് നടത്തികൊണ്ടിരിക്കുന്ന ലീലാവിലാസങ്ങളെ കുറിച്ചാണ് ആ പോലീസ്കാരന് പറഞ്ഞത്. ആദ്യമൊന്നു ഞെട്ടിയെങ്കിലും പിന്നീട് നമ്മുടെ കുട്ടികളെയും മാതാപിതാക്കളെയും ഓര്ത്ത് സഹതിപ്പിക്കുകയല്ലാതെ എന്ത് ചെയ്യാന്.പോലീസുകാര്ക്കോ അധ്യാപകര്ക്കൊ വീട്ടുകാര്ക്കോ ഒന്നും ചെയ്യാന് പറ്റാത്തവിതം അവര് കൈവിട്ട് പൊയ്കൊണ്ടിരിക്കുന്നു. എവിടെയാണ് ഈ താളം തെറ്റിയത്. ഓണ്ലൈന് ക്ലാസുകളെ പഴിചാരി തത്കാലം രക്ഷപെടാം. ശബ്ദം, കാഴ്ച്ച, സാഹചര്യം എല്ലാം ഒരാളെ സ്വാതീനിക്കുന്നവയാണ്. കുട്ടികള്ക്ക് വേണ്ടി അല്പസമയം മാതാപിതാക്കള് കണ്ടെത്തണം. അവരുടെ വിശേഷങ്ങളും പ്രശ്നങ്ങളും സന്തോഷങ്ങളും എല്ലാം share ചെയ്യാന് വീട്ടില് സാഹചര്യമൊരുക്കണം. കുട്ടികളോട് ഇപ്പോഴും ശരീരവയവങ്ങളെ കുറിച്ച് സംസാരിക്കാന് മടിക്കുന്ന മാതാപിതാക്കള് ആ ചട്ടക്കൂട്ടില് നിന്നും പുറത്ത് വരണം. നിങ്ങള് പറഞ്ഞു കൊടുത്തില്ലെങ്കില് അവര്ക്കത്തിനു വേറെ പല വഴികളുമുണ്ടെന്നു മനസിലാക്കണം.സ്ത്രീ പുരുഷ വ്യതാസമില്ലാതെ എല്ലാവരെയും ബഹുമാനിക്കാന് പഠിപ്പിക്കുകയല്ല അത് സ്വയം മനസ്സിലാക്കാനുള്ള സാഹചര്യം ഉണ്ടാക്കി കൊടുക്കണം. ഓര്ക്കുക ഉപദേശങ്ങളല്ല സാഹചര്യങ്ങളാണ് മനുഷ്യനെ പഠിപ്പിക്കുന്നത്. Related Items: sandra thomas, sandra tomas actor